CELEX: 
Language: da
Date: 2017-02-16 00:00:00
Title: KOMMISSIONENS DELEGEREDE FORORDNING (EU) …/… om ændring af Kommissionens delegerede forordning (EU) nr. 640/2014 om supplerende regler til Europa-Parlamentets og Rådets forordning (EU) nr. 1306/2013 for så vidt angår det integrerede forvaltnings- og kontrolsystem, betingelserne for afslag eller tilbagetrækning af betalinger og administrative sanktioner vedrørende direkte betalinger, støtte til udvikling af landdistrikterne og krydsoverensstemmelse

BEGRUNDELSE
            
            
               1.BAGGRUND FOR DEN DELEGEREDE RETSAKT
            
            
               Kommissær Hogan har udpeget forenklingen af den fælles landbrugspolitik som en af de vigtigste politiske prioriteter for sit mandat. Den er baseret på følgende tre vejledende principper:
            
            
               –overholdelse af den politiske beslutning fra 2013
            
            
               –overholdelse af en forsvarlig økonomisk forvaltning af den fælles landbrugspolitik
            
            
               –behovet for at koncentrere sig om forenklinger til gavn for landbrugere og andre modtagere.
            
            
               Der er foreløbig fire såkaldte bølger af forenklinger. Den første bølge af forenklinger vedrørte betingelser for støtteberettigelse i forbindelse med identifikations- og registreringskrav for dyr under frivillige ordninger for koblet støtte og frister for ansøgning om støtte i 2015, mens den anden bølge fokuserede på ændringer af IFKS-retningslinjerne, som kan træde i kraft allerede for ansøgningsåret 2015. Den tredje bølge af forenklinger indeholdt ændringer til 
            
            
               Kommissionens gennemførelsesforordning (EU) nr. 809/2014 med hensyn til IFKS, navnlig når det drejer sig om at indføre i) flere muligheder for at korrigere støtteansøgningerne med hensyn til den grønne betaling, ii) et system med foreløbig kontrol af støtteansøgninger, iii) regler for forvaltning af kollektive anmodninger i henhold til visse foranstaltninger om udvikling af landdistrikterne og iv) yderligere muligheder for at kombinere eller reducere antallet af stikprøver til kontrol på stedet for at reducere antallet af støttemodtagere, som skal kontrolleres. Disse ændringer blev offentliggjort med Kommissionens gennemførelsesforordning (EU) nr. 2333/2015.
            
            
               Kommissionens delegerede forordning (EU) nr. 640/2014, når det drejer sig om IFKS, særlig vedrørende administrative sanktioner for visse arealrelaterede direkte betalingsordninger og foranstaltninger til udvikling af landdistrikterne, fulgt af yderligere tekniske præciseringer og tilpasninger.   Disse ændringer blev offentliggjort med Kommissionens delegerede forordning (EU) nr. 2016/1393.
            
            
               Forenklingsforslaget i denne delegerede retsakt er en del af de fire bølger af forenklinger. Det vedrører beregningen af nedsættelserne af den grønne betaling (betaling for landbrugsmetoder, der er til gavn for klimaet og miljøet) i det integrerede forvaltnings- og kontrolsystem (IFKS). Målet er at lette medlemsstaternes gennemførelse og sikre mere proportionelle nedsættelser for støttemodtagerne i den for dem mest krævende situation, hvor afgrødediversificering kræver, at der dyrkes tre forskellige afgrøder. Ændringerne er af teknisk art og tager sigte på at præcisere og forenkle de relevante artikler.  
            
            
               2.HØRINGER FORUD FOR RETSAKTENS VEDTAGELSE
            
            
               Dette forenklingsforslag følger den forenklingsdebat, som fandt sted i 2015 i Rådet og Europa-Parlamentet, ekspertgrupper og udvalg, såvel som den offentlige høring, som blev iværksat den 15. december 2015, om erfaringerne fra det første år med gennemførelsen af forgrønnelsesforpligtelserne som led i ordningen med direkte betalinger.  
            
            
               Et udkast til denne delegerede retsakt blev fremlagt for og drøftet med medlemsstaternes repræsentanter på de møder i ekspertgruppen vedrørende direkte betalinger, som blev afholdt den 25. august og den 28. september 2016.  
            
            
               I overensstemmelse med retningslinjerne for bedre lovgivning (SWD(2015) 111 final af 19.5.2015) blev udkastet til den delegerede forordning offentliggjort på netportalen for bedre lovgivning med henblik på en offentlig høring på fire uger for perioden fra den 19. december 2016 til den 16. januar 2017. Der er kommet fire bemærkninger fra interessenter. Tre af dem var uden tilknytning til denne delegerede retsakt, men til den delegerede retsakt om ændring af forordning (EU) nr. 639/2014
                  1
               . De resterende bemærkninger opfordrede til større proportionalitet i det tilpassede niveau for nedsættelser i forbindelse med forgrønnelse, navnlig for så vidt angår kravet om miljømæssigt fokusområde. Nedsættelsernes størrelse er blevet grundigt vurderet under udarbejdelsen og høringsprocessen og betragtes som proportionelle og som en god afspejling af begrebet grøn betaling og de forskellige grønne kravs særlige karakter.
            
            
               3.JURIDISKE ASPEKTER AF DEN DELEGEREDE RETSAKT
            
            
               Forslaget erstatter tidligere beregningsmetoder, som omfattede en "afvigelsesgrad", der blev anset for at være meget kompliceret, med en enkel og tydelig multiplikator. Det indeholder også en mere proportionel (lempet) nedsættelse af betalingen i tilfælde af manglende overholdelse i de tilfælde, hvor overholdelse af kravene til afgrødediversificering medfører, at landbrugerne skal have mindst tre forskellige afgrøder på deres agerjord. Endelig afskaffes begrebet afgrødegrupper, som beregningen af støtten er baseret på. Dette begreb har vist sig ikke at være nødvendigt i forbindelse med netop den grønne betaling, da den grønne betaling er baseret på bedriftens samlede landbrugsareal.
            
            
               Den bør anvendes fra den 15. oktober 2017 på ansøgninger om støtte til den grønne betaling og på enkeltansøgningerne i forbindelse med ansøgningsår, der begynder fra 1. januar 2017.
            
            
               KOMMISSIONENS DELEGEREDE FORORDNING (EU) …/…
            
            
               af 16.2.2017
            
         
         
            
               om ændring af Kommissionens delegerede forordning (EU) nr. 640/2014 om supplerende regler til Europa-Parlamentets og Rådets forordning (EU) nr. 1306/2013 for så vidt angår det integrerede forvaltnings- og kontrolsystem, betingelserne for afslag eller tilbagetrækning af betalinger og administrative sanktioner vedrørende direkte betalinger, støtte til udvikling af landdistrikterne og krydsoverensstemmelse
            
            
               EUROPA-KOMMISSIONEN HAR —
            
            
               under henvisning til traktaten om Den Europæiske Unions funktionsmåde,
            
            
               under henvisning til Europa-Parlamentets og Rådets forordning (EU) nr. 1306/2013 af 17. december 2013 om finansiering, forvaltning og overvågning af den fælles landbrugspolitik og om ophævelse af Rådets forordning (EØF) nr. 352/78, (EF) nr. 165/94, (EF) nr. 2799/98, (EF) nr. 814/2000, (EF) nr. 1290/2005 og (EF) nr. 485/2008
                  2
               , særlig artikel 77, stk. 7, og
            
            
               ud fra følgende betragtninger:
            
            
               (1)På baggrund af de erfaringer, der er gjort efter indførelsen af betalingen for landbrugsmetoder, der er til gavn for klimaet og miljøet ("den grønne betaling"), som fastsat i afsnit III, kapitel 3, i Europa-Parlamentets og Rådets forordning (EU) nr. 1307/2013
                  3
               , er det hensigtsmæssigt at forenkle visse regler vedrørende den beregningsmetode for den grønne betaling, som er fastsat i Kommissionens delegerede forordning (EU) nr. 640/2014
                  4
               .
            
            
               (2)Inden for det integrerede forvaltnings- og kontrolsystem er beregningen af den støtte, som modtageren er berettiget til, baseret på begrebet afgrødegruppe. Det har dog vist sig, at dette begreb ikke er nødvendigt i forbindelse med netop den grønne betaling, da den grønne betaling er baseret på bedriftens samlede landbrugsareal. Af forenklingshensyn bør begrebet afgrødegruppe derfor afskaffes, når det drejer sig om den grønne betaling. 
            
            
               (3)Ved artikel 24 og 26 i delegeret forordning (EU) nr. 640/2014 fastsættes reglerne for beregning af nedsættelse af den grønne betaling i tilfælde af manglende overholdelse af kravene til henholdsvis afgrødediversificering og miljømæssigt fokusområde. Disse beregninger indeholder en afvigelsesgrad og en nedsættelsesfaktor på 50 %. Af klarhedshensyn er det berettiget at omformulere reglerne og erstatte afvigelsesgraden og nedsættelsesfaktoren på 50 % med en multiplikator, uden at dette ændrer niveauet af nedsættelserne.
            
            
               (4)Med henblik på at opnå en bedre balance mellem nedsættelsernes grad af hårdhed og behovet for at beholde proportionelle og rimelige nedsættelser er det hensigtsmæssigt at lempe nedsættelserne af den grønne betaling i de tilfælde, hvor der skal dyrkes tre forskellige afgrøder for at opfylde kravet om afgrødediversificering. 
            
            
               (5)Delegeret forordning (EU) nr. 640/2014 bør derfor ændres.
            
            
               (6)For at undgå en situation, hvor medlemsstaterne er nødt til at tilpasse deres systemer til beregning af betalinger for ansøgningsåret 2016 i løbet af udbetalingsperioden, og for at skabe forudsigelige forhold for støttemodtagerne med hensyn til, hvilke regler der finder anvendes for beregningen af betalingen, bør nærværende forordning anvendes fra den 16. oktober 2017, når det gælder ansøgningsår, der begynder fra den 1. januar 2017 — 
            
            
               VEDTAGET DENNE FORORDNING:
            
            
               Artikel 1
            
            
               Ændring af delegeret forordning (EU) nr. 640/2014
            
            
               I delegeret forordning (EU) nr. 640/2014 foretages følgende ændringer:
            
            
               (1)Artikel 22 affattes således:
            
            
               "Artikel 22 
            
            
               Generelle principper
            
            
               I denne afdeling tages arealet, hvis det samme område er fastslået for mere end én landbrugsmetode, der er til gavn for klimaet og miljøet, som omhandlet i artikel 43, stk. 2, i forordning (EU) nr. 1307/2013, særskilt i betragtning for hver af disse former for praksis med henblik på beregningen af den grønne betaling for praksis i landbruget, som er til gavn for klima og miljø, i det efterfølgende benævnt "den grønne betaling".  
            
            
               (2)Artikel 23, stk. 2, første afsnit, affattes således:
            
         
         
            
               "2. Uden at foregribe de administrative sanktioner i henhold til artikel 28 anvendes det fastslåede areal til beregningen af den grønne betaling, hvis det anmeldte areal i en enkeltansøgning i henhold til grundbetalingsordningen eller den generelle arealbetalingsordning overstiger det fastslåede areal.".
            
            
               (3)Artikel 24 affattes således:
            
            
               "Artikel 24 
            
            
               Nedsættelse af den grønne betaling i tilfælde af manglende overholdelse af afgrødediversificering
            
            
               1. For så vidt angår agerjord, for hvilke artikel 44, stk. 1, første afsnit, i forordning (EU) nr. 1307/2013 fastsætter, at der skal være mindst to forskellige afgrøder, mens hovedafgrøden ikke må overstige 75 % af den samlede agerjord, og det viser sig, at det areal, der er blevet fastslået for hovedafgrøden, overstiger 75 % af det samlede fastslåede areal af agerjord, nedsættes det areal, der skal anvendes til beregningen af den grønne betaling i overensstemmelse med artikel 23 i denne forordning, med to gange det areal, hvormed hovedafgrøden overstiger 75 % af det samlede fastslåede areal af agerjord.
            
            
               2. For så vidt angår agerjord, for hvilke artikel 44, stk. 1, andet afsnit, i forordning (EU) nr. 1307/2013 fastsætter, at der skal være mindst tre forskellige afgrøder, mens hovedafgrøden ikke må overstige 75 % af den samlede agerjord, og det viser sig, at det areal, der er blevet fastslået for hovedafgrøden, overstiger 75 % af det samlede fastslåede areal af agerjord, nedsættes det areal, der skal anvendes til beregningen af den grønne betaling i overensstemmelse med artikel 23 i denne forordning, med det areal, hvormed hovedafgrøden overstiger 75 % af det samlede fastslåede areal af agerjord.
            
            
               3. For så vidt angår agerjord, for hvilke artikel 44, stk. 1, første afsnit, i forordning (EU) nr. 1307/2013 fastsætter, at der skal være mindst tre forskellige afgrøder, mens de to hovedafgrøder ikke må overstige 95 % af den samlede agerjord, og det viser sig, at det areal, der er blevet fastslået for de to hovedafgrøder, overstiger 95 % af det samlede fastslåede areal af agerjord, nedsættes det areal, der skal anvendes til beregningen af den grønne betaling i overensstemmelse med artikel 23 i denne forordning, med fem gange det areal, hvormed de to hovedafgrøder overstiger 95 % af det samlede fastslåede areal af agerjord.
            
            
               4. For så vidt angår bedrifter, for hvilke artikel 44, stk. 2, i forordning (EU) nr. 1307/2013 fastsætter, at hovedafgrøden på den resterende agerjord ikke må overstige 75 % af denne resterende agerjord, og det viser sig, at det areal, der er blevet fastslået for hovedafgrøden på den resterende fastslåede agerjord, overstiger 75 %, nedsættes det areal, der skal anvendes til beregningen af den grønne betaling i overensstemmelse med artikel 23 i denne forordning, med to gange det resterende fastslåede areal af agerjord. 
            
            
               5. Hvis det fastslås, at en støttemodtager ikke har overholdt bestemmelserne om afgrødediversificering som omhandlet i denne artikel i tre år, multipliceres arealet, som det areal, der skal benyttes til beregningen af den grønne betaling, skal nedsættes med de efterfølgende år i overensstemmelse med stk. 1-4, med to."
            
            
               (4)Artikel 26, stk. 2 og 3, affattes således:
            
            
               "2. Hvis det påkrævede miljømæssige fokusområde overstiger det fastslåede miljømæssige fokusområde, under hensyntagen til den vægtning af miljømæssige fokusområder, der er fastsat i artikel 46, stk. 3, i forordning (EU) nr. 1307/2013, nedsættes det areal, der skal anvendes til beregningen af den grønne betaling i overensstemmelse med artikel 23 i denne forordning, med 10 gange det miljømæssige fokusområde, der ikke er fundet.
            
            
               Med henblik på første afsnit overstiger det fastlagte miljømæssige fokusområde ikke andelen af de fastlagte miljømæssige fokusområder, der er anmeldt inden for rammerne af det samlede anmeldte areal af agerjord.
            
            
               3. Hvis det fastslås, at en støttemodtager ikke har opfyldt kravene til miljømæssige fokusområder som omhandlet i denne artikel i tre år, multipliceres arealet, som det areal, der skal benyttes til beregningen af den grønne betaling, skal nedsættes med de efterfølgende år i overensstemmelse med stk. 2, med to.".
            
            
               Artikel 2 
            
            
               Ikrafttræden og anvendelse
            
            
               Denne forordning træder i kraft på syvendedagen efter offentliggørelsen i Den Europæiske Unions Tidende.
            
            
               Den anvendes fra den 16. oktober 2017 på ansøgninger om støtte til den grønne betaling og på enkeltansøgninger i forbindelse med ansøgningsår, der begynder fra 1. januar 2017.  
            
            
               Denne forordning er bindende i alle enkeltheder og gælder umiddelbart i hver medlemsstat.
            
            
               Udfærdiget i Bruxelles, den 16.2.2017.
            
            
               
                     På Kommissionens vegne
               
            
         
         
            
               
                     Formand
                     Jean-Claude JUNCKER
               
            
         
         
            
                  
                     (1)
                  KOMMISSIONENS DELEGEREDE FORORDING (EU) .../ ... af XXX om ændring af delegeret forordning (EU) nr. 639/2014 for så vidt angår kontrolforanstaltninger i forbindelse med dyrkning af hamp, visse bestemmelser om forgrønnelsesbetaling, betaling til unge landbrugere, der har kontrol over en juridisk person, beregning af støttebeløb pr. enhed inden for rammerne af frivillig koblet støtte, dele af betalingsrettigheder og visse meddelelseskrav vedrørende den generelle arealbetalingsordning og frivillig koblet støtte og om ændring af bilag X til Europa-Parlamentets og Rådets forordning (EU) nr. 1307/2013
               
               
                  
                     (2)
                  EUT L 347 af 20.12.2013, s. 549. 
               
               
                  
                     (3)
                  Europa-Parlamentets og Rådets forordning (EU) nr. 1307/2013 af 17. december 2013 om fastsættelse af regler for direkte betalinger til landbrugere under støtteordninger inden for rammerne af den fælles landsbrugspolitik og om ophævelse af Rådet forordning (EF) nr. 637/2008 og Rådet forordning (EF) nr. 73/2009 (EUT L 347 af 20.12.2013, s. 608).
               
               
                  
                     (4)
                  Kommissionens delegerede forordning (EU) nr. 640/2014 af 11. marts 2014 om supplerende regler til Europa-Parlamentets og Rådets forordning (EU) nr. 1306/2013 for så vidt angår det integrerede forvaltnings- og kontrolsystem, betingelserne for afslag eller tilbagetrækning af betalinger og administrative sanktioner vedrørende direkte betalinger, støtte til udvikling af landdistrikterne og krydsoverensstemmelse (EUT L 181 af 20.6.2014, s. 48).